KINNITATUD

RMK õigus- ja hangete osakonna

juhataja käskkirjaga nr 1-47.2961/1

## Hanke nimetus ja viitenumber

* 1. Hanke nimetus: **RMK Võnnussaare vaateplatvormi ning Matsalu rahvuspargi kuivkäimla projekteerimistööd**
  2. Riigihanke viitenumber: 271880
  3. Klassifikatsioon: 71240000-2 Arhitektuuri-, insener-tehnilise projekteerimise ja planeerimisteenused
  4. Hankemenetluse liik: väikehange

## Hanke läbiviija

RMK õigus- ja hangete osakond

## Info hanke kohta

## hankedokumendid, tehniline info

Hange viiakse läbi riigihangete keskkonnas (edaspidi eRHR). Hankes osalemiseks, teavituste saamiseks ja küsimuste esitamiseks läbi eRHRi peavad pakkujad avaldama oma kontaktandmed, registreerudes hanke juurde „Hankes osalejad“ lehel.

Kõik selgitused huvitatud isikutelt laekunud küsimustele ning muudatused hankedokumentides tehakse kättesaadavaks eRHR kaudu. Pärast teate avaldamist või dokumendi lisamist saadab eRHRi süsteem automaatteavituse registreeritud isikutele. Samuti esitab hankija kõik otsused pakkujatele eRHR süsteemi kaudu, mille lisamise kohta saadab eRHRi süsteem automaatteavituse.

### pakkumuste esitamine

Pakkumus tuleb esitada elektrooniliselt eRHRi keskkonna kaudu aadressil [https://riigihanked.riik.ee](https://riigihanked.riik.eehanketeates) hanketeates toodud ajaks.

### pakkumuste avamine

Pakkumused avatakse hankija poolt eRHRi keskkonnas hanketeates toodud aja saabumise järel.

## Hanke lühikirjeldus

* 1. Tellitakse projekteerimistöid RMK külastustaristu rekonstrueerimiseks, vastavalt lähteülesandele (Lisa 1- lähteülesanne).
  2. Hankemenetlus on jagatud **2 (kaheks) osaks:**
     1. Hankeosa 1 – Võnnussaare vaateplatvormi projekteerimistööd
     2. Hankeosa 2 – Matsalu rahvuspargi kuivkäimla projekteerimistööd
     3. **Hankeosa 1 – Võnnussaare vaateplatvormi projekteerimistööd**

Tellitakse RMK Võnnussaare vaateplatvormi, mis asub Lääne maakond, Lääne-Nigula vald, Saare küla/Lyckholm, Silma looduskaitseala 26, RMK, kinnistu 52001:005:0041 rekonstrueerimise ehitusprojekt.

* + 1. **Hankeosa 2 – Matsalu rahvuspargi kuivkäimla projekteerimistööd**

Tellitakse Matsalu rahvuspargi rookatusega kuivkäimla mõõdistus ja eelprojekt.

* 1. Projekteeritava objektiga tutvumiseks leppida üle vaatamise ajas kokku: RMK külastuskorraldusosakond, tel 522 0259 (Marju Pajumets).

**NB! Objektiga tutvumisel kohapeal ei võeta vastu riigihanget puudutavaid küsimusi ega anta vastuseid. Tekkinud küsimused tuleb esitada riigihangete registri kaudu ja neile vastatakse riigihangete seaduses sätestatud korras.**

* 1. Projekteerimistööde ajagraafik on esitatud projekteerimislepingu lisas 3 (Hankedokumentide lisa 3).
  2. Iga viidet, mille hankija teeb riigihanke alusdokumentides mõnele RHS § 88 lõikes 2 nimetatud alusele (standardile, tehnilisele tunnustusele, tehnilisele kontrollisüsteemile vms), tuleb lugeda selliselt, et see on täiendatud märkega „või sellega samaväärne“. Iga viidet, mille hankija teeb riigihanke alusdokumentides ostuallikale, protsessile, kaubamärgile, patendile, tüübile, päritolule või tootmisviisile (RHS § 88 lg 6) või märgisele (RHS § 89), tuleb lugeda selliselt, et see on täiendatud märkega „või sellega samaväärne“.

Kui pakkuja soovib kvalifitseerimise tingimustele või tehnilisele kirjelduse vastavuse tõendamiseks või hankelepingu täitmisel kasutada samaväärset, siis ta näitab selle pakkumuses vabas vormis ära. Samaväärsuse kontrollimiseks esitab pakkuja vabas vormis selgitused ja tõendid.

## Pakkumuse hinna ja eseme väljendamise viis ja hindamiskriteeriumid

* 1. Pakkuja esitab eRHR keskkonnas pakkumuse *kogumaksumuse* vormi, osade kaupa.

Pakkumuse kogumaksumus sisaldab:

* + 1. Hankeosa 1 – Osa I **Võnnussaare vaateplatvormi projekteerimistööd:**
       1. eelprojekti maksumust;
       2. tööprojekti maksumust.

Hankija arvestab iseseisvalt, et 30% pakkumuse kogumaksumusest moodustab punktis 5.1.1.1 märgitud maksumus, 70% punktis 5.1.1.2. märgitud maksumus.

* + 1. Hankeosa 2 – **Matsalu rahvuspargi välikäimla projekteerimistööd:**
       1. mõõdistusprojekt maksumust;
       2. eelprojekti maksumust.

Hankija arvestab iseseisvalt, et 30 % pakkumuse kogumaksumusest moodustab punktis 5.1.2.1 märgitud maksumus, 70% punktis 5.1.2.2. märgitud maksumus.

* 1. Hankija hindab vastavaks tunnistatud pakkumusi iga hankeosa kohta eraldi vastavalt riigihanke alusdokumentides nimetatud pakkumuste hindamise kriteeriumidele. Hankija tunnistab edukaks pakkumuste hindamise kriteeriumide kohaselt majanduslikult soodsaima pakkumuse. Hankija arvestab majanduslikult soodsaima pakkumuse väljaselgitamisel ainult pakkumuse maksumust ja tunnistab edukaks kõige madalama kogumaksumusega (suurima punktisummaga) pakkumuse iga hanke osa kohta eraldi.
  2. Juhul, kui võrdselt odavama maksumusega (suurima punktisummaga) pakkumuse on esitanud rohkem kui üks pakkuja, siis heidetakse pakkujate vahel liisku. Liisuheitmise koht ja ajakava teatatakse eelnevalt pakkujatele ning nende volitatud esindajatel on õigus viibida liisuheitmise juures.
  3. Hankija võib kontrollida pakkumuste vastavust riigihanke alusdokumentides esitatud tingimustele ning hinnata vastavaks tunnistatud pakkumusi riigihangete seaduses sätestatud korras enne pakkujate suhtes kõrvaldamise aluste puudumise ja kvalifikatsiooni kontrollimist.

## Hankija sätestatud tingimused hankelepingu sõlmimisel

* 1. Hanke läbiviimise tulemusena sõlmitakse igas hankeosas hankeleping 1 (ühe) edukaks tunnistatud pakkujaga. Hankelepinguga ei võrdsustata edukaks tunnistatud pakkumust, vaid sõlmitakse eraldi hankeleping. Hankelepingu projekt on toodud hankedokumentide lisades.
  2. Hankija soovib hankelepingu sõlmida mõislikul esimesel võimalusel peale hankemenetluses lepingu sõlmimise võimaluse tekkimist ning edukas pakkuja kohustub lepingu allkirjastama koheselt peale hankijalt vastavasisulise ettepaneku saamist.
  3. Hankija võib sõlmida hankelepingu sama eduka pakkujaga mitme hankeosa ja/või pakkumuse kohta koos.
  4. Edukaks tunnistatud pakkumuse tagasivõtmise korral on hankijal õigus kohaldada RHS § 119.
  5. Hankija äranägemisel võib peale pakkumuste esitamist pidada pakkujatega läbirääkimisi. Läbirääkimiste pidamise mahu ja sisu otsustab hankija.

## Märkus selle kohta, millisel juhul Hankija jätab endale võimaluse lükata tagasi kõik pakkumused

Hankija jätab endale võimaluse tagasi lükata kõik pakkumused, s.h hankeosade kaupa eraldi, kui:

* 1. kõigi pakkumuste või vastavaks tunnistatud pakkumuste maksumused ületavad hankelepingu eeldatavat maksumust või kui need on hankija jaoks muul moel ebamõistlikult kallid;
  2. hankemenetluse toimumise ajal on hankijale saanud teatavaks andmed, mis välistavad või muudavad hankija jaoks ebaotstarbekaks hankemenetluse lõpuleviimise hankedokumentides esitatud tingimustel või hankelepingu sõlmimine etteantud ja hankemenetluse käigus väljaselgitatud tingimustel ei vastaks muutunud asjaolude tõttu hankija varasematele vajadustele või ootustele;
  3. langeb ära vajadus teenuse tellimise järele põhjusel, mis ei sõltu hankijast või põhjusel, mis sõltub või tuleneb seadusandluse muutumisest, kõrgemalseisvate asutuste haldusaktidest ja toimingutest või RMK nõukogu poolt arengukava muutmisest.

## Hankedokumentide lisad

Hankedokumendid koosnevad käesolevast hankedokumenti põhitekstist ning järgmistest lisadest:

* 1. Lisa 1 – Lähteülesanne
  2. Lisa 2 – Pakkumuses kasutatav vorm
  3. Lisa 3 – Hankelepingu vorm